Nafarroako Parlamentuko Mahaiak, 2021eko azaroaren 8an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak aurkeztutako galdera, Osasuneko kontseilariak COVID-19aren aurkako txerto desberdinen eraginkortasunari eta COVID-19az kutsaturiko pertsona arrisku-faktore eta -patologiadunengan izandako emaitzen gaineko informazio-eskaerei ez erantzuteari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko azaroaren 8an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Cristina Ibarrola Guillén andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Osasuneko kontseilariak Osoko Bilkuran ahoz erantzun dezan:

Nafarroako Gobernuko Osasuneko kontseilariak ez die erantzun COVID-19aren aurkako txerto desberdinen eraginkortasuna eta COVID-19az kutsaturiko pertsona arrisku-faktore eta
-patologiadunengan izandako emaitzak direla-eta (ospitaleratze-, ZIU- nahiz heriotza-tasak) parlamentari honek egin dituen informazio-eskariei. Zergatik?

Iruñean, 2021eko azaroaren 3an

Foru parlamentaria: Cristina Ibarrola Guillén